271:: Col·lecció Catalans Il·lustres::
"El catàleg de l'exposició Modest Urgell, més enllà de l'horitzó, és una mostra de la trajectòria vital i artística del pintor i dramaturg Modest Urgell, nascut a Barcelona el 1839."
Extret del post de Maria de Lluc Serra sobre Modest Urgell, més enllà de l'horitzó [ + ]
Antoni Rovira i Virgili i la qüestió nacional.
Volum que aplega un conjunt d'escrits d'aquest periodista, historiador i polític, que ens acosten al seu pensament polític i social, tant en l'àmbit nacional català, com en l'àmbit espanyol i internacional.
Textos d'història i política (1924-1967)
Conjunt de textos, sovint poc coneguts, seleccionats amb la intenció que el lector pugui reconstruir la concepció històrica que presidí l'obra de Ferran Soldevila i l'evolució que tingué.
Abasten un lapse cronològic molt ample, que s'inicia al començament dels anys vint i que es clou al final dels seixanta.
A part del valor històric, alguns tenen també una lectura política.
Homenatge a Antoni Rovira i Virgili
Conté una extensa nota biogràfica d'Antoni Rovira i Virgili, una bibliografia selecta de la seva obra i les intervencions a l'homenatge que se li tributà a Tarragona el 22 de setembre de 1979.
Homenatge a Enric Prat de la Riba.
Missatges i manifestos 1897-1917
Selecció acurada de textos polítics fonamentals, a càrrec d'un especialista en Prat de la Riba.
Així doncs, el llibre ofereix els principals missatges i manifestos, indispensables per conèixer el pensament de Prat de la Riba en les seves tres facetes: home de doctrina, home de partit i home de govern.
Intel·lectual i polític federal
Recorregut per la trajectòria intel·lectual i política de Francesc Pi i Margall, acompanyada per una àmplia antologia de la seva producció, que permeten una aproximació acurada a la seva figura.
L'obra inclou bibliografia general per a aquells lectors que vulguin aprofundir en aquesta figura històrica i la seva època.
Homenatge a Frederic Escofet 1898-1987.
Departament de de la Presidència
Selecció dels textos més significatius, procedents de les "Memòries del Coronel Frederic Escofet".
Es tracta d'una visió des de dintre dels fets cabdals que s'esdevingueren entre el 6 d'octubre de 1934 i el 18 de juliol de 1936, que permetrà al lector copsar el perquè i el com de les coses que anaven succeint i comprendre la presa de posicions dels principals actors d'aquells moments històrics.
Homenatge a Jaume Lorés 1935-2002
Publicació que recull l'acte d'homenatge ofert pel Parlament de Catalunya a Jaume Lorés i Caballeria, intel·lectual de conviccions d'arrel socialista i cristiana, així com diversos textos publicats a la premsa en ocasió de la seva mort.
Homenatge a Josep M. Batista i Roca.
Antologia de textos que reflecteixen el pensament de Batista i Roca en l'aspecte nacional català, en l'aspecte europeista i en el de la divulgació de la cultura catalana per tot el món.
S'hi apleguen també textos significatius sobre els continguts pedagògics que havia de tenir la formació del jovent català.
Homenatge a Manuel Carrasco i Formiguera.
Obra que ens presenta el pensament humanista i les conviccions nacionalistes profundes de Carrasco i Formiguera, un dels fundadors d'Unió Democràtica de Catalunya.
Homenatge a Pompeu Fabra 1868-1948.
Fidelitat a la llengua nacional
Miscel·lània que, amb motiu del cinquantenari de la mort de Fabra, ofereix al lector una biografia del personatge i un recull de textos sobre la llengua catalana en el qual expressa els criteris bàsics per a la seva normalització, així com la bibliografia més completa i més ben documentada que existeix actualment sobre Pompeu Fabra.
Homenatge a Ramon Trias i Fargas.
Parlaments i conferències 1961-1989
L'activitat professional de l'economista, l'obra política i el pensament personal són les tres línies bàsiques que articulen aquest volum.
El lector hi trobarà, doncs, documents importants sobre qüestions financeres i econòmiques, discursos que revelen la preocupació de Trias Fargas per la llibertat i el liberalisme i altres que subratllen el fet nacional català o es refereixen a la defensa de la llengua.
Homenatge a vint-i-vuit catalans eminents.
Vinc-i-vuit semblances biogràfiques de les personalitats que al llarg del període 1978-1991 han estat mereixedores de la Medalla d'Or, la màxima distinció de la Generalitat de Catalunya.
L'autor acosta al lector la trajectòria vital de cadascun d'ells, i el fa sabedor de la tasca realitzada per Catalunya.
Els biografiats pertanyen a diversos àmbits: literatura, art, música, filologia, arquitectura, religió, economia i ciència.
Recull de textos sobre el general Josep Moragues amb una triple vessant: la divulgació de les dades històriques referents a un dels herois més destacats de la defensa de Catalunya en la Guerra de Successió; donar a conèixer alguns dels textos esparsos que, publicats en mitjans de comunicació al llarg d'aquest segle, donen una visió de com ha estat interpretada la figura del general Moragues en funció de les diverses situacions històriques.
Reedició a cura de la Comissió Pro Homenatge al general Moragues amb motiu del monument que s'inaugurarà al Pla de Palau de Barcelona el 19 d'octubre de 2013.
Amb aquest llibre la Generalitat de Catalunya se suma als centenars d'actes d'homenatge a Jacint Verdaguer que tenen lloc a Catalunya en aquest any del centenari del seu traspàs.
Aquest volum, a càrrec de Narcís Garolera, que inclou un esbós biogràfic i una abundosa antologia de la producció literària del poeta, ens mostra una figura singular de la literatura catalana, que encarna la plenitud d'aquell fenomen civicocultural que anomenem Renaixença i que activà l'energia latent de tot un poble.
Jaume I: conqueridor i home de govern
Estudi biogràfic a cura de J. F. Cabestany, del Rei Jaume I, artífex de l'expansió catalana cap a València i la Mediterrània després de la pèrdua del Comtat de Tolosa i el Llenguadoc.
Impulsor d'institucions tan importants com la Cancelleria i l'Arxiu Reials, el Consell de Cent o les mateixes Corts, és durant el seu regnat que el territori s'organitza en vegueries.
Valentí Almirall, forjador del catalanisme polític
Estudi sobre la personalitat de Valentí Almirall en la seva triple faceta de pensador, polític i activista, on es mostra la seva funció de pont que facilita el pas del catalanisme cultural al catalanisme polític.
Inclou una extensa bibliografia sobre el personatge i la seva època.
Defensors heroics de Barcelona en el setge de 1713-1714
Reedició en català normatiu de l'obra editada a Barcelona el 1912.
Es tracta d'un conjunt de tres biografies de tres dels protagonistes de la resistència catalana dels anys 1713-1714, en la Guerra de Successió, en el setge a què les tropes franceses i espanyoles sotmeteren la ciutat de Barcelona.
Porta, a més, una presentació del President de la Generalitat i una introducció històrica del catedràtic Pere Molas i Ribalta.